b'\n_START_ARTICLE_\nLejernes Landsorganisation\n_START_SECTION_\nHistorie\n_START_PARAGRAPH_\nI 1966 gennemf\xc3\xb8rtes der v\xc3\xa6sentlige \xc3\xa6ndringer i boliglovgivningen, der ramte lejerne. Der blev \xc3\xa5bnet for en politik med ejerlejlighedsudstykninger og lejestigninger. Forud herfor var lejerne organiseret i to konkurrerende lejerorganisationer: De samvirkende danske Lejerforeninger (stiftet 28. januar 1917) og Danmarks Lejerforbund (stiftet i 1941)._NEWLINE_Angrebene p\xc3\xa5 lejernes interesser bidrog til, at disse to organisationer netop i 1966 fandt sammen og dannede Lejernes LO (LLO). Det skete i weekenden den 29. - 30. oktober 1966 ved en enhedskongres, der blev afholdt p\xc3\xa5 Frederiksberg. Formanden for Danmarks Lejerforbund, Hans Halvorsen, Frederiksberg, blev valgt som formand for den nye f\xc3\xa6lles organisation. N\xc3\xa6stformand blev Arne Christiansen fra De samvirkende danske Lejerforeninger._NEWLINE_Lejernes LO er en landsd\xc3\xa6kkende organisation, og har lokale afdelinger i de fleste st\xc3\xb8rre byer i landet. _NEWLINE_Organisationen er aktiv i forhold til boligpolitiske sp\xc3\xb8rgsm\xc3\xa5l nationalt og lokalt. Derudover kan den enkelte lejer s\xc3\xb8ge r\xc3\xa5d og assistance omkring lejeforhold._NEWLINE_I 1996 meldte afdelingerne i Odense, Svendborg og Munkebo sig ud af LLO p\xc3\xa5 grund af utilfredshed med blandt andet topstyring fra K\xc3\xb8benhavn._NEWLINE_I 2000 mistede organisationen omkring 5.000 medlemmer grundet interne stridigheder i Hovedstaden, der f\xc3\xb8rte til oprettelsen af organisationen Bosam_NEWLINE_I perioden august 2015 til januar 2016 ekskluderede Hovedbestyrelsen i LLO adskillige tillidsfolk fra jysk-fynske afdelinger, da disse personer i f\xc3\xb8lge hovedbestyrelsen handlede mod organisationens love og vedt\xc3\xa6gter. Dette s\xc3\xa5s omvendt fra de af de jysk-fynske afdelinger, som dannede organisationen "Danske Lejere" - de mener at LLO br\xc3\xb8d adskillige af organisationens egne vedt\xc3\xa6gter - og truede de seneste \xc3\xa5rs opbygning af afdelingernes medlemsservice i Jylland-Fyn p\xc3\xa5 sin eksistens._NEWLINE_Forud for kongressen den 27. - 28. oktober 2018 vedtog 4 afdelinger af LLO i Aarhus, Randers/Djursland, Esbjerg og Slagelse at udmelde sig af organisationen af frygt for centraliseringer, der var forsl\xc3\xa5et forud for kongressen. Udmeldelserne effektueredes fra 1. januar 2019'